Sereka Pêroyî ya Partîya Şorişgêre Elîfe Torun  Onerena ke ANFyî rê qisey kerd, vat ganî vera îqtîdarê faşîstî her kes dormeyê Îtîfaqê Kede û Azadîye de bêro têhet.
Onerene vat:  “Rîyê politikaya îqtîdarê faşîstî ra welat de krîz xorî beno  û qirkerdişê cinîyan tim zêdîyenê. Zîndanî açarîyayî keyeyanê mergî û estê domanan pê tewrayan dîyenê keyeyanê ci. Hêrişê îşxalî dewam kenê. Seba ke ma nê pêrune rê vajê beso, ganî vera nê îqtîdarî têkoşîn bêro xurtkerdene. Kam ke vera nê îqtîdarî yo ganî cepheyê hemparî de bêro têhet û hêzê xo bikero yew. Nê wird îtîfaqê ke est ê nêeşkenê probleman çareser bikerê. Coka ganî vera înan yew hêz bêro raameyene. Îtîfaqê Kede û Azadîye adresê nê yo. Ma ewro zanê ke welat de vîjnayîş bibo zî nêbo zî Îqtîdaro Demokratîk yê şarî est o.  No îtîfaq têna pê vîjnayîşî sînordar nîyo, na  xetêka têkoşînê hemparî ya. Wird îtîfaqê bînî mergî ramojnenê û kenê ke şarî pê nêweşî razî bikerê.  Meseleya ma têna vîjnayîş nîyo. Waştişê ma çokdayîşê faşîzmî û serkewtişê şaran o. Ma wazenê ke karker, şarê kurdî û heme şarê bindestî, elewî, bawerîye cîyayî, cinî, ciwan mîyanê azadîye û haştîye de biciwîyê.  Binê serbanê HDPyî de do têkoşînê ma ser bikewo.”
